| Canna indica |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| División: | Angiospermae |
| Clase: | Liliopsida |
| Subclase: | Zingiberidae |
| Orde: | Zingiberales |
| Familia: | Cannaceae |
| Xénero: | *Canna* |
| Especie: | ***C. indica***L. 1753 |

 |

***Canna indica*** é unha planta perenne de até 3 m de altura pertencente á familia das cannáceas. Hai 5000 anos, en Caral, a primeira civilización de América, situada no Perú, utilizou como parte da súa dieta a raíz da *canna indica*; tamén desenvolveron o seu uso medicinal pola súa capacidade diurética, antiséptica, analxésica e cicatrizante.

En Galicia está catalogada como especie exótica invasora.

Descrición
----------

Follas de *Canna indica*.
Planta herbácea perenne, de rizoma carnoso e ramificado de até 60 cm de longo que se divide en segmentos bulbosos e cubertos en dúas filas por follas. A superficie do rizoma está labrada por sucos transversais, que marcan a base de escamas que a cobren; da parte inferior saen raiciñas brancas, e do ápice, onde hai numerosas xemas, brotan as follas, o vástago floral e os talos. Os talos aéreos poden alcanzar 1-3 m de altura e forman unha macolla compacta, estando envoltos polas vainas das follas. As follas son anchas, de cor verde ou verde violáceo, con pecíolos curtos e láminas elípticas, que poden medir de 30 a 60 cm de longo e 10 a 25 cm de ancho, coa base obtusa ou estreitamente cuneada e o ápice é cortamente acuminado ou agudo. A nervadura central é prominente e dela derívanse as laterais. Inflorescencia en acio terminal con 6-20 cincinos de 1-2 flores. Flores hermafroditas sobre pedicelos de 0,2-1 cm de longo, de cor vermella ou amarelo-alaranxada, excepto nalgúns cultivares, de 4,5-7,5 cm de longo, con sépalos estreitamente triangulares, de 1-1,7 cm de longo e os pétalos erectos, de 4-6,5 cm de lonxitude. Tubo de 1,5-2 cm de longo. Estaminodios 3-4, de estreitamente obovados a espatulados, de 4,5- 7,5 cm de longo e de 0,3-0,5 cm de anchura na parte libre. Os froitos son cápsulas de elipsoides a globosas, verrucosas, de 1,5 a 3 cm de lonxitude, de cor castaña, con gran cantidade de sementes globulosas, de 4 a 6 mm de diámetro, negras e moi duras.

Flor de Canna indica en El Crucero, Managua, Nicaragua.
Ilustración.

Taxonomía
---------

*Canna indica* foi descrita por Carl von Linné e publicada en *Species Plantarum* 1: 1. 1753.

Hábitat
-------

A *canna indica* pódese cultivar desde o nivel do mar até os 2.700 m s. n. m. pero prospera en climas montañosos tropicais ou subtropicais tépedos, entre os 1.600 e 2.200 m s. n. m.; a temperatura media de 14 a 27 °C e precipitacións anuais mínimas de 500 mm e até de 1200 mm. Medra moi ben en chans liviáns de textura franca ou franco-limosa.

Ilustración.

Notas
-----

1. ↑  M. Colmeiro (1871). *Diccionario de los diversos nombres vulgares de muchas plantas usuales o notables del Antiguo y Nuevo Mundo*. Madrid (España): Imprenta de Gabriel Alhambra. Consultado o 22 de agosto de 2021.
2. ↑  Fichas identificativas de Especies exóticas invasoras
3. ↑  Nobuyuki Tanaka: "Taxonomic revision of the Cannaceae family in the New World and Asia". In: *Makinoa* , 1, 2001, pp. 1–74.
4. ↑  "*Canna indica*". *Tropicos.org. Missouri Botanical Garden*. Consultado o 22 de maio de 2013.
5. ↑  
Torres, Luis Jaime (2004). *Tecnología para el cultivo de sagú o achira (Canna edules Ker)*. Bogotá: Corpoica.

|  |  |
| --- | --- |
| Control de autoridades | 
* Wd: Q163559
* GEC: 0087984

 |

|  |  |
| --- | --- |
| Identificadores taxonómicos | 
* APDB: 11883
* APNI: 106859
* Ecocrop: 612
* EOL: 1125045
* EPPO: CNNIN
* EUNIS: 185902
* FloraBase: 8521
* FNA: 200028486
* FoC: 200028486
* GBIF: 8034409
* iNaturalist: 146643
* IPNI: 319130-2
* IRMNG: 10208100
* ISC: 14575
* ITIS: 42413
* NBN: NBNSYS0200003414
* NCBI: 4628
* PlantList: kew-223906
* POWO: ID
* Soortenregister: 180086
* TAXREF: 87776
* Tela Botanica: 12694
* Tropicos: 5800006
* uBio: 467042
* PLANTS: CAIN19
* WCSPF: 223906

 |

|  |  |
| --- | --- |
| Identificadores | 
* UMLS: C0997220
* UNII: 40F34Q82G6

 |